KIRKENYT 


JUN1 1988 


'■  Atlantic  Ocean'- 


BRAZ1L  BRASILIA  MISSION 


I 

PERU  \  I 

å 


|  BKA/II.  BELO 

S  HORIZOIMTE  MISSION 
B86B 


2  NX  >i 

M*k>  Hortxonta , 


CHILE  SANTIAGO  SOUTH  MISSION  j 


AFRICA 


MOZAMBIQUE 


MASC ARENE  ISLANDS  MISSION 


LyMAURmus 


ISLANDS 


*»J.  D««i«  H  1 

REUNION 


C* 


/ndian  Ocean  j 


9  nye  missioner  dannet 

Over  hele  verden  har  kirken  nu  221  missioner 


At  9  nye  missioner  er  dannet,  blev 
annonceret  af  Det  Første  Præ- 
sidentskab sidste  uge  (12.  marts). 
De  nye  missioner  ligger  i  Brasilien,  Chile, 
Columbia,  Liberia,  Mascarene  øerne 
(ved  Madagascar),  Mexico  (2  steder), 
Filipinerne  og  Spanien.  Missionen  i  Li- 
beria begynder  1 .  marts  og  resten  1 .  juli, 
hvilket  bringer  det  totale  antal  af  mis- 
sioner op  på  221,  det  højeste  antal  nogen 
sinde.  Oprettelsen  af  disse  nye  missioner 
genspejler  det  antal  missionærer,  især 
lokalmissionærer  som  med  stort  held 
tilbyder  evangeliet  til  deres  medmenne- 
sker. 

Ved  slutningen  af  1987  var  der  ca 
10.600  fuldtidsmissionærer  fra  lande 
udenfor  USA  i  virksomhed.  Det  er  en 


1%  stigning  i  forhold  til  de  9940  der 
virkede  ved  slutningen  af  1986.  Over  hele 
verden  virker  i  dag  35.200  missionærer 
oplyser  missionærkontorets  statistiske  af- 
deling. 

Følgende  bemærkelsesværdige  oplys- 
ninger gives  i  forbindelse  med  oprettelsen 
af  de  nye  missioner: 

-  Mexico  har  nu  14  missioner,  det  største 
antal  i  noget  land  udenfor  USA. 

-  Afrika  har  7  missioner  plus  de  2  nye 
missioner  på  øerne  udfor  Afrikas  kyst, 
nemlig:  Mascarene  og  Las  Palma  (se 
kortene). 

-  Brasilien  har  10  missioner. 

- 1  Filipinerne  er  der  8  missioner. 
Kirken  er  i  fremgang  over  hele  verden. 

Herning  Kongrescenter  var  en  smuk  ramme  om  stavskonferencen. 


20.  marts  88 


Ide  første  9  år  af  stavens  historie  blev 
de  halvårlige  stavskonferencer  af- 
holdt på  lånte  kommuneskoler  i  Aar- 
hus området. 

Dette  var  ofte  uhensigtsmæssigt  og 
besværligt  fordi  hverken  stole,  forhøj- 
ning, koropstilling  eller  højttaleranlæg 
var  opbygget  og  tiltænkt  primært  at 
skulle  benyttes  til  vore  stavskonferencer. 

Man  søgte  derfor  om  tilladelse  til  at 
afholde  konferencen  på  et  mere  hensigts- 
mæssigt sted.  Godkendelsen  kom,  -  og 
valget  faldt  på  Herning  Kongrescenter, 
-  lige  midt  i  staven. 

Ud  over  at  vi  her  har  fået  nogle  1. 
klasses  rammer  om  konferencen,  -  så 
fandt  man  en  udsøgt  hjælpsomhed  fra 
Kongrescenterets  personale  og  lydtekni- 


kere, som  gør,  at  stavens  medlemmer 
befinder  sig  godt  her,  -  og  at  stedet  derfor 
bliver  helt  i  harmoni  med  »kirkens  ånd.« 

Disse  gode  ydre  rammer  skaber  helt 
afgjort  grobund  for  at  konferencens  ån- 
delige budskab  bliver  højnet  og  bliver 
modtaget  positivt. 

Opfordring  til  personlig 
vækst  var  budskabet  fra 
det  nye  stavspræsidentskab. 

Konferencen  var  den  første  under  det 
nye  stavspræsidentskabs  ledelse  og  var 
som  sådan  under  præsidium  af  stavspræ- 
sident  Carsten  J.  Larsen. 

Oplægget  og  målet  for  konferencen 
var  at  fokusere  på  den  del  af  kirkens 
trefoldige  mission  som  havde  med  slægts- 
historie og  tempeltjeneste  at  gøre,  -  med 
det  mål,  at  vende  børnenes  hjerter  til 


fædrenes  og  at  opbygge  evige  familier. 

Præstedømmets  lederskabsmøde,  som 
sideløbende  med  kvindernes  møde,  var 
konferencens  første  officielle  møder,  be- 
handlede hver  på  sin  måde  dette  tema. 
Præstedømmets  lederskabsmøde  var 
planlagt  som  gruppearbejde  for  de  en- 
kelte enheders  præstedømmeledere  og 
oplægget  var  centreret  omkring  omven- 
delsesprocessen.  Er  vi  og  vore  nye  med- 
lemmer virkelig  omvendte,  -  eller  er  vi 
stoppet  et  eller  andet  sted  i  systemet? 

For  nye  medlemmer  var  det  vigtigt 
at  indførelse  og  omvendelse  fulgte  de 
retningslinier  som  var  beskrevet  i  mis- 
sionærhåndbogen med  følgende  skridt: 
Venskab,  undervisning,  kirkeinvolvering, 
undersøgerklasse,  dåb,  indførelse  i  fæl- 
lesskabet, hjemmelærer,  patriarkalsk  vel- 

Stavspræsidenten  lytter  til  de  gode  råd  hans  far  har  til  ham.  (Fra  venstre:  biskop  Jørgen 
Larsen,  Gertraud  Larsen  og  stavspræsident  Carsten  J.  Larsen). 


signelse  og  tempelvelsignelser. 

Hvis  du  som  medlem  finder  dig  selv 
på  et  af  disse  skridt,  ved  din  personlige 
status,  -  hvad  gør  du  da  for  at  opnå  det 
næste  skridt  og  hvad  er  dit  mål? 

Efter  dette  oplæg  ved  præsident  Hans 
Otto  Ilskov,  gav  biskop  Hans  Cohr  fra 
Fredericia  et  dejligt  vidnesbyrd  om  havd 
det  har  betydet  for  ham  at  kunne  finde 
frem  til  sine  biologiske  forældre  og  der- 
med også  fundet  søskende  som  han  aldrig 
havde  kendt,  -  fordi  han  som  ganske  spæd 
var  blevet  bortadopteret. 

Gruppearbejdet  gjorde  det  muligt  for 
de  lokale  præstedømmeledere  at  beslutte 
sig  for  at  iværksætte  opfordringer  straks 
efter  konferencens  afslutning. 

Stavspræsidenten  talte  til  kvindemødet 

-  og  specielt  til  de  unge  piger 

Ved  konferencens  kvindemøde  var  der 
207  tilstede.  Mødet  var  planlagt  som  en 
støtte  for  den  enkelte  i  hendes  bestræ- 
belser på  at  opfylde  den  specielle  mission 
som  kvinderne  er  blevet  velsignet  med. 
Før  stavspræsidenten  talte  var  Kirsten 
Kristensen,  Frederikshavn  og  Gerda  Jen- 
sen, Aalborg  på  talerstolen  med  dejlige 
budskaber  som  opfordrede  til  at  prio- 
ritere familien  højt  og  gennem  dejlige 
eksempler  fra  egne  erfaringer  og  fra  vore 
profeters  historie,  gav  udtryk  for  hvor 
vigtigt  det  var  når  vi  havde  udholdenhed 
i  de  prøver  og  problemer  som  vi  alle 
bliver  ramt  af,  -  og  hvor  vigtigt  det  er 
fortsat  at  elske  Gud  i  disse  situationer, 

-  så  han  fortsat  kan  velsigne  os. 


Arne  Pedersen,  Esbjerg  ward  glæder  sig 
sammen  med  missionspræsidenten  over  at 
kunne  støtte  missionærarbejdet. 


Stavspræsident  Carsten  J.  Larsen  gav 
udtryk  for  at  han  følte  sig  ensom  blandt 
kvinderne,  -  men  i  godt  selskab. 

Han  betragtede  kvindernes  indflydelse 
i  hjemmet  som  noget  meget  væsentligt, 
og  sagde  bl.a.,  at  den  sande  kvindelighed 
bygger  på  ydmyghed  og  åndelighed.  Den 
ånd  som  bør  være  i  ethvert  SDH-hjem. 

Han  opfordrede  de  unge  søstre  til  at 
holde  sig  tæt  til  deres  mor.  Elsk  og 
respektér  hende  og  lyt  til  de  råd  hun 
giver. 

Han  opfordrede  de  unge  til  at  lade 
moralsk  renhed  være  deres  livsstil,  -  og 
opfordrede  til  at  lade  opførsel,  tale  og 
påklædning  være  i  harmoni  med  hvad 
evangeliet  står  for. 

Lad  os  opbygge  værdifulde  mennesker 
i  kraft  af  evangeliet  og  på  baggrund  af 
den  kærlighed  I  som  kvinder  besidder, 
sluttede  stavspræsidenten. 

OPBYG  EVIGE  FAMILIER 
-  var  det  altoverskyggende  emne 
ved  1.  konferencemøde. 

Stavspræsident  Carsten  J.  Larsen  ind- 
ledte mødet  med  at  tale  om  hvorfor  vi 
skal  opbygge  evige  familier  og  betydnin- 
gen af  det  budskab  Elias  bragte,  om  at 
vende  børnenes  hjerter  til  fædrenes.  Han 
uidtrykte  vigtigheden  af  at  vi  alle  forstod 
at  slægten  blev  velsignet  netop  gennem 
os,  -  og  opfordrede  enhver  tilstede  om 


at  gøre  noget  »aktivt«  ved  det.  -  I 
virkeligheden  så  er  enhver  af  os  udvalgt 
til  at  tage  denne  kamp  op.  Stavspræsi- 
denten citerede  Alma  17.  hvori  der  loves 
store  velsignelser  til  dem  som  gennem 
prøvelser  og  trængsler  vil  gøre  hvad 
Herren  forventer,  -  men  at  Herren  også 
vil  bringe  velsignelser  i  form  af  slægtens 
frelse. 

Næste  taler  var  Jan  Birk  fra  Odense 
1.  ward,  -  som  iøvrigt  blev  højpræst  og 
kaldet  som  rådgiver  i  biskoprådet  på 
denne  konference,  -  talte  om  værdien  af 
at  holde  familiehjemmeaftener. 

Han  gav  udtryk  for  at  vi  gennem 
evangeliet  besad  en  kraft  som  vi  måske 
ikke  helt  kender  kraften  og  betydningen 
af.  Som  sammenligning  benyttede  han 
Aladdins  lampe  og  den  kraft  som  denne 
havde  når  man  vidste  hvordan  man 
skulle  gnide  på  den. 

Vort  vigtigste  arbejde  er  indenfor 
hjemmets  fire  vægge,  -  derfor  skal  vi  som 
forældre  tage  det  meget  alvorligt  når 
profeten  formaner  os  til  at  afholde  vore 
familieaftener. 

Jan  Birk  afsluttede  med  det  ønske  at 
vi  alle  som  familier  ville  komme  hjem 
til  vores  himmelske  Fader  engang. 

Som  støtte  for  mødets  åndelige  bud- 
skab, deltog  Esbjerg  Wardskor  med  sal- 
men »Løft  nu  til  Gud  vor  sang.«  Koret 

talte  30  stemmer  under  ledelse  af  Jan 
Pedersen,  akkompagneret  af  Lisbeth  Pe- 
dersen. 

Herefter  talte  Inger  Madsen  fra  Fre- 
dericia om  slægtens  historie  og  vigtig- 
heden af  at  lære  den  at  kende.  Hun 
nævnte  til  sammenligning  de  store  TV- 
serier  om  familier  og  slægter  -  og  hvordan 
vi  bliver  grebet  af  disse  serier,  -  men  hun 
bar  vidnesbyrd  om  at  hun  virkelig  også 
blev  grebet  af  sin  egen  historie  da  hun 
først  kom  igang.  Hun  betragter  arkiverne 
som  templets  forgård  og  citerede  Jeppe 
Aakjær  således:  »Hver  skimlet  skrevet  og 
skjoldet  kirkebog  vil  løfte  mig  en  flig 
af  livets  gåde.«  At  søge  vor  slægt  og  finde 
at  den  både  har  rødder  og  grene,  er  et 
af  de  største  ansvar  Herren  har  lagt  på 
os,  sluttede  str.  Inger  Madsen. 

Vi  oplevede  nu  to  af  vore  gode  unge 
søskende  som  fortalte  om  deres  oplevel- 
ser på  efterårsferiens  tempeltur.  Først 
Lars  Holmboe  fra  Esbjerg  og  derefter 
Helle  Jensen  fra  Horsens. 

Vi  havde  nu  den  glæde  at  lytte  til  en 


Stavspræsident 
Carsten  J.  Larsen 
drøfter  nogle  af 
mødets  detaljer 
med  søstermissionær 
Keri  Foutz. 


sangsolo  ved  Carol  Birk  fra  Odense  1. 
ward,  akkompagneret  af  Anne  Marie 
Ilskov.  Hun  sang  salmen:  O',  divine 
Reedemer. 

Sidste  taler  var  Hans  Otto  Ilskov 
Nielsen  1.  rådgiver  i  stavspræsidentska- 
bet.  Han  indledte  med  lidt  statistik  fra 
templet,  -  og  nævnte  at  vi  fra  staven 
havde  udført  4951  endowment  i  1987 
og  at  86  af  vore  søskende  havde  indsendt 
2035  navne  til  templet  og  at  vore  dygtige 
uddragere  havde  indsendt  ikke  mindre 
end  12.585  navne. 

Udfordringen  lød  til  os  alle,  om  at 
finde  mindst  et  navn  hver  og  selv  tage 
det  med  til  templet  for  at  gøre  stedfor- 
trædende arbejde  for  dette  navn. 

Han  fortsatte  talen  med  at  trække 
nogle  paraleller  til  kirkens  første  dage 
hvor  også  Kristus  gjorde  stedfortrædende 
arbejde.  Alle  burde  have  ligeret  til  frelse 
og  det  er  derfor  vi  må  gøre  både  mis- 
sionærarbejde  og  arbejde  for  de  døde. 

Brigham  Young  udtrykte  dette  således: 
»Templet  giver  jer  alt  hvad  der  er  nød- 


vendigt for  at  komme  forbi  de  vagter 
og  engle  der  står  på  vejen  tilbage  til  det 
evige  liv.« 

Gør  noget  for  at  komme  igang  -  hvis 
du  ikke  allerede  er  igang.  Tag  til  templet 
igen,  var  den  afsluttende  bemærkning  ved 
konferencens  1.  hovedmøde. 

Tilstede  630. 

HOLD  FAST  VED  DET 
DER  ER  RIGTIGT 
-  sagde  stavspræsident  Carsten  J. 
Larsen  ved  2.  hovedmøde. 

Andet  hovedmøde  blev  indledt  med 
et  stort  fælleskor  fra  Fredericia,  Esbjerg 
og  Odense  på  ialt  40  stemmer. 

Indledende  taler  var  præsident  Steffen 
Vestergård  Poulsen  som  benyttede  sin  tid 
til  at  minde  os  om  nadverens  symboler. 
Ved  nadverbordet  kan  vi  hver  uge  rette 
vor  kurs,  -  og  se  ind  i  os  selv  for  at 
finde  ud  af  om  vi  er  på  vej  i  den  rigtige 
retning. 

Herefter  talte  Leif  Petersen  fra  Esbjerg 
ward  om  at  komme  Herren  nærmere. 
Vi  er  priviligeret  fordi  vi  har  fået  evan- 
geliet, -  og  vi  skal  gøre  alt  for  at  hjælpe 
andre  til  at  få  evigt  liv.  Vi  skal  ikke  være 
statiske  i  Herrens  store  spil,  men  aktive 
i  at  hjælpe. 

Efter  en  fællessalme  havde  vi  den 
glæde  at  lytte  til  Inge  Mølholdt  fra 
Frederikshavn  gren. 

Hun  fortalte  om  hvordan  hun  gennem 
studium  kom  nærmere  til  Herren.  Bruger 
vi  skriften,  -  eller  læser  vi  blot?  Hun 
henviste  til  2.  Nephi,  32.  kap.,  V.  20, 
hvor  der  står  at  vi  skal  mætte  os  med 
Kristi  ord  og  holde  ud  indtil  enden,  - 
det  vil  give  os  evigt  liv.  Hun  gav  et  stærkt 
vidnesbyrd  ud  fra  sin  egen  dagbog  i 
forbindelse  med  det  barn  hun  og  hendes 
mand  havde  mistet  for  3  år  siden. 

Mødet  fortsatte  med  fire  korte  vid- 
nesbyrd. 

Søster  Keri  Foutz,  missionær  i  Odense 
2.  ward,  gav  udtryk  for  den  glæde  det 
var  at  være  på  mission  og  udføre  det 
som  Herren  forventer  i  Matt.  28:  19- 
20  hvor  vi  opfordres  til  at  gøre  alle 
folkeslag  til  Kristi  disciple.  »Giv  os  adres- 
sen på  to  af  jeres  venner  og  den  ene 
bliver  døbt,«  sagde  søster  Kere  Foutz. 

Keld  Jensen  fra  Aalborg  bar  vidnes- 
byrd om  de  velsignelser  han  og  hans 
familie  modtog  som  medlemmer  af  kir- 


ken  og  var  glad  for  at  han  kunne  sende 
sin  søn  på  mission  i  Danmark. 

Esther  Blønd  fra  Fredericia  ward  - 
bemærkede  hvor  dejligt  det  var  at  kunne 
se  at  det  nu  var  de  unge  der  klarede 
stavens  lederskab.  Opdragelsen  er  virke- 
lig lykkes  for  de  der  nu  er  de  ældre 
generationer.  Gav  udtryk  for  hvor  meget 
evangeliet  betød  i  hendes  tilværelse  og 
sluttede  med  at  citere  sit  ynglingsskrifts- 
ted  om  kærlighedens  sande  væsen  - 
beskrevet  i  1.  kor.  vers  13. 

Eddie  Karnil  fra  Odense  2.  ward 
fortalte  om  sin  omvendelse  til  kirken  for 
26  år  siden,  -  og  mente  at  han  nok  var 
og  blev  den  eneste  skuespiller  i  Danmark 
som  medlem  af  kirken. 

Stavspræsidenten  afsluttede  konferen- 
cen med  at  udtrykke  tak  til  det  tidligere 
stavspræsidentskab  for  det  gode  arbejde 
de  havde  gjort  gennem  de  sidste  9V2  år, 
-  og  gav  udtryk  for  at  meget  var  nået 
og  stabiliseret  i  denne  årrække. 

Stavspræsidenten  opfordrede  os  til  at 
holde  fast  ved  det  der  var  godt  og  rigtigt. 

Lad  os  arbejde  på  at  komme  nærmere 
til  Herren  og  sluttede  med  at  indbyde 
alle  til  at  komme  til  Kristus,  -  eller  at 
komme  tilbage. 

Tilstede  var  675  incl.  41  ved  Primarys 
konferencemøde. 

Ved  konferencen  blev  der  opretholdt 
en  ny  1.  rådgiver  i  stavens  missionspræ- 
sidentskab,  idet  Benny  Jensen,  Aarhus 


V 


indtil  dato  har  være  2.  rådgiver.  Grethe 
Jensen,  Horsens  blev  2.  rådgiver  i  stavens 
hjælpeforening,  K.O.Ilskov,  Odense  1. 
ward  blev  stavens  spejderleder  og  her- 
udover blev  der  opretholdt  to  nye  nav- 
neuddragere. 

2  nye  ældste:  Richardt  Grand  Nielsen, 
Odense  2.  ward  og  Sv.  V.  Jensen,  Aal- 
borg ward. 

3  nye  højpræster:  Johs.  Dam  og  Fred- 
dy Meinertz,  Esbjerg  ward  og  Jan  Birk, 
Odense  1.  ward. 

Staven  har  for  tiden  udsendt  12  fuld- 
tidsmissionærer  og  33  stavsmissionærer. 
K.O.Ilskov  Nielsen 
stavens  informationschef 


Kære  medlemmer  i  Danmark! 


Af  ældste  Palle  Rosenkilde 


Bliilllill 


6.  april  1988 

Nogle  af  jer  husker  mig  helt  sik- 
kert; nogle  af  jer  skal  måske 
tænke  jer  om  en  ekstra  gang, 
men  jeg  syntes  jeg  ville  skrive  og  fortælle 
lidt  om  min  mission,  nu  da  jeg  har  været 
afsted  i  over  1  år  og  har  haft  forskellige 
oplevelser. 

Da  jeg  for  lidt  over  1  år  siden  begyndte 
på  min  mission  gik  jeg  ud  med  forvent- 
ningen om  at  hvad  en  mission  drejede 
sig  om,  var  blot  at  banke  på  døre;  og 
jeg  havde  ikke  så  megen  ide  om  de  andre 
forskellige  aktiviteter,  som  missionærer 
beskæftiger  sig  med. 

Min  træner,  E.  McConnell,  hjalp  mig 
igennem  den  første  tid,  hvor  jeg  skulle 
vænne  mig  til  missionen  her  i  Skotland. 
Min  første  by,  Inverness,  var  nordpå, 


hvor  indbyggerne  er  meget  religiøse,  så 
vi  var  ikke  altid  i  stand  til  at  tale  med 
så  mange  mennesker.  Jeg  har  dog  nogle 
særlige  minder  fra  Inverness,  både  fra 
medlemmerne  og  nogle  mennesker  vi 
underviste. 

Vi  mødte  mange  venlige  mennesker 
i  Inverness,  men  da  jeg  flyttede  til  Mon- 
trose  efter  ca.  5  måneder,  fandt  jeg  ud 
af,  at  indbyggerne  dér  var  endnu  flinkere 
og  høfligere. 

Montrose  var  stedet,  hvor  jeg  oplevede 
nogle  af  de  åndeligste  oplevelser  indtil 
nu  på  min  mission  m.h.t.  at  undervise 
evangeliet. 

Vi  havde  en  måned,  hvor  vi  gav 
Mormons  Bog  efter  Mormons  Bog  væk 
til  mennesker,  der  ønskede  at  læse  i  den, 
og  en  af  disse  personer,  lukkede  os  ind, 
da  vi  kom  tilbage  en  uges  tid  senere  og 
lyttede  til  vort  budskab  med  et  åbent 
hjerte. 

Hendes  navn  er  Wendy  -  vi  begyndte 
at  undervise  hende,  og  vi  havde  en  stærk 
ånd  tilstede  under  lektierne.  Hendes  ven 
accepterede  ligeledes  at  lytte  til  lektierne 
og  vi  havde  nogle  specielle  stunder  sam- 
men. 

I  Montrose  havde  vi  også  mulighed 
for  at  undervise  en  ældre  kvinde  -  mrs. 
Martin,  som  mange  år  efter  at  hendes 
datter  tilsluttede  sig  kirken,  nu  også  følte 
at  hun  var  parat. 

Det  var  en  meget  speciel  oplevelse  at 


se  hende  blive  døbt. 

Efter  6  måneder  i  Montrose,  flyttede 
jeg  til  Cupar  og  var  sammen  med  en 
ny  missionær  fra  Kaysville,  Utah,  E. 
Jensen. 

Vi  havde  ca.  2  måneder  sammen,  hvor 
vi  gik  igennem  gode  og  ligeledes  udfor- 
drende oplevelser. 

Fornylig  blev  jeg  forflyttet  til  Edin- 
burgh, hvor  jeg  atter  er  med  en  ny  comp. 
fra  S.L.C.  Utah,  E.  Toronto. 

Edinburgh  bringer  minder  tilbage  fra 
min  tid  i  København,  og  jeg  er  allerede 
»forelsket«  i  Edinburgh. 

Det  har  således  været  et  år  med 
oplevelser  af  meget  forskellig  art,  men 
nogle  af  de  mest  betydningsfulde  ting, 
som  min  mission  har  lært  mig  indtil  nu, 
er  først  og  fremmest,  hvor  sand  kirken 
i  virkeligheden  er. 

I  de  sidste  2-3  måneder  er  min  kær- 
lighed til  evangeliet  og  til  Herren  vokset 
utroligt  meget. 

Jeg  ved  at  evangeliet  kan  ændre  éns 
liv,  jeg  har  set  det  med  mig  selv  og  med 
personer  vi  har  undervist. 

Jeg  elsker  Skotland  meget  højt  (tag 
det  roligt  -  jeg  skal  nok  flytte  tilbage). 
Det  er  vidunderlige  mennesker,  der  er 
heroppe;  jeg  holder  meget  af  dem. 

Kirken  er  sand  og  der  er  intet  (så  vidt 
jeg  ved),  der  kan  erstatte  en  mission  - 
som  en  af  mine  comps.  ville  sige:  »It's 
the  best.« 

Jeg  glæder  mig  til  at  mødes  med  jer  igen 
og  håber  alt  må  gå  vel  indtil  da. 
Kærlig  hilsen  Palle  Rosenkilde 


"  KIRKENYT 

SDH  hjælper  med  at  sætte 
»Sweden  '88«  igang 


Præsident  og  søster  Thomas  S.  Monson  hilser  på  Sveriges  konge  ved  ambassademiddagen. 
Photo  courtesy  U.S.  Embassy  in  Sweden. 

Præsident  Thomas  S.  Monson 
vendte  tilbage  til  sine  forfædres 
land  Sverige,  for  at  deltage  i  en 
sympati-  og  venskabsmiddag,  der  fejrede 
350  året  for  den  første  svenske  koloni 
i  USA. 

Ved  middagen  hilste  præsident  Mon- 
son,  andenrådgiver  i  Det  Første  Præsi- 
dentskab, på  kong  Carl  XVI  Gustaf  og 
dronning  Silvia  af  Sverige.  Præsident 
Monson  overbragte  dem  hilsener  fra 
præsident  Ezra  Taft  Benson  og  præsident 
Gordon  B.  Hinckley,  førsterådgiver  i  Det 
Første  Præsidentskab,  og  fra  kirkens 
medlemmer  over  hele  verden. 

Den  amerikanske  ambassadør  Grego- 
ry J.  Newell  og  hans  hustru  Candilynne, 
som  er  aktive  medlemmer  af  kirken,  var 
værter  ved  middagen  på  ambassaden  i 
Stockholm.  Det  formelle  selskab  indledte 
en  serie  begivenheder  der  skal  finde  sted 
i  USA.  I  en  fælles  udtalelse  fra  den 
amerikanske  kongres,  underskrevet  af 
præsident  Ronald  Reagan,  er  dette  år 
blevet  kaldt  »New  Sweden  1988«,  for 
at  fejre  grundlæggelsen  af  en  svensk 
koloni  i  det  nuværende  Delaware  i  1638. 

Præsident  Monson  og  hans  hustru 
Frances  J.  Monson  var  blandt  40  frem- 
trædende amerikanske  og  svenske  gæster, 
der  deltog  i  middagen.  De  var  inviteret 
som  repræsentanter  for  kirken  og  som 
svensk-amerikanere.  Præsident  Monsons 
farfar,  Nels  Monson,  blev  medlem  af 
kirken  i  Torsham,  Sverige.  Søster  Mon- 
son er  en  førstegenerations  svensk-ame- 
rikaner. Hendes  far,  Franz  E.  Johnson 
kom  fra  Dalarne  og  hendes  mor,  Hildur 
B.  Johnson,  kom  fra  Eskilstuna. 

Blandt  de  amerikanske  gæster  ved 
middagen  på  ambassaden  var  Maureen 
Reagan,  datter  af  præsident  Reagan;  Dia- 
na Ross,  en  berømt  sangerinde  hvis 
mand,  Arne  Naes,  er  af  norsk  afstamning; 
og  John  Nordstrøm,  formand  for  besty- 
relsen i  Nordstrøm,  og  hans  hustru  Sally. 

Blandt  de  svenske  gæster  var  medlem- 
mer af  kongens  og  dronningens  stab  og 
hoffet,  industri-  og  forretningsmænd,  gre- 
ver og  grevinder  og  kendte  sportsfolk. 

Selvom  listen  over  gæsterne  var  im- 
ponerende sagde  præsident  Monson: 
»Den  enestående  begivenhed  var  da  Ne- 
well-børnene  blev  ført  frem  for  gæsterne, 
og  søster  Newell  spillede  på  klaveret, 


mens  ambassadøren  knælede  med  sine 
børn  og  sang  primarysange  sammen  med 
dem.  Familien  Newell  har  fem  børn, 
deres  yngste  blev  født  i  Stockholm  tre 
uger  efter  familiens  ankomst  til  Sverige 
i  1985.  De  ældre  børn  taler  flydende 
svensk. 

Mens  disse  børn  sang  var  der  ikke 
et  tørt  øje  blandt  de  tilstedeværende. 
Gæsterne  blev  overvældet  af  skønheden 
og  ånden  hos  en  så  særlig  familie,  der 
var  ét  i  deres  sang  og  ét  i  deres  formål. 
Hele  scenen  mindede  om  den  fra  'The 
Sound  of  Music',  hvor  børnene  sang  før 
de  gik  i  seng.  Søster  Newell,  som  er 
koncertpianist,  underholdt  lidt  bagefter. 
Hele  aftenen  havde  en  ånd  af  sympati 
og  venskab  over  sig.« 

Kongen  og  præsident  Monson,  som 
sad  sammen  ved  bordet,  har  en  fælles 
interesse  i  spejderbevægelsen.  »Vi  er  beg- 
ge involveret  i  den  internationale  spej- 
derbevægelse, så  vi  havde  meget  at  tale 
om,«  sagde  andenrådgiveren  i  Det  Første 
Præsidentskab. 

Præsident  og  søster  Monson  deltog  i 
to  arrangementer  i  kirken,  mens  de  var 
i  Sverige.  Han  talte  ved  et  særligt  møde 
for  ansatte,  arbejdere  og  missionærer  ved 
Stockholm  tempel  om  morgenen  d.  25. 
marts. 

Han  indsatte  også  rådgivere  til  tem- 
pelpræsident John  Langeland.  Eric  Mar- 
tinsson  fra  Sandviken,  Sverige,  der  har 
tjent  som  andenrådgiver  blev  indsat  som 
førsterådgiver,  imidlertid  døde  br.  Mar- 
ti nsson  pludseligt  8  dage  senere.  Harald 
Dahlø  fra  Trondheim,  Norge  blev  indsat 
som  andenrådgiver.  Bernt  Percivall,  der 
har  tjent  som  rådgiver  i  præsidentskabet 
siden  templet  blev  indviet  i  juli  1985  blev 
afløst.  Han  og  hans  hustru  vender  tilbage 
til  deres  hjem  i  Alinsås,  Sverige. 

Præsident  og  søster  Monson  talte  om 
aftenen  d.  25.  marts  ved  en  fireside  i 
Stockholm  stavscenter  med  over  800 
tilstede. 

Bo.  G.  Wennerlund,  leder  af  kirkens 
informationstjeneste  i  Sverige,  sagde: 
»Dette  var  det  største  antal  mennesker 
der  har  været  tilstede  i  dette  stavscenter. 
Mange  mennesker  stod  i  dørene,  da  de 
ikke  kunne  få  en  plads  i  den  overfyldte 
kirkesal  eller  i  aktivitetssalen. 

Mange  var  kommet  til  dette  møde 


langvejs  fra,  for  at  høre  denne  elskede 
kirkeleders  stemme.  En  gruppe  medlem- 
mer fra  Finland,  der  havde  besøgt  tem- 
plet, var  tilstede  ved  firesiden,  ligesom 
medlemmer  fra  Oslo  og  nordfra  og  sydfra 
i  Sverige. 

1  en  time  efter  mødet  stod  mange  i 
kø  for  at  trykke  præsident  og  søster 
Monsons  hænder.  Deres  kærlighed  til  det 
svenske  folk  kunne  mærkes,  og  vi  er  sikre 
på  at  de  kan  mærke  den  kærlighed  de 
hellige  i  Sverige  har  for  dem.« 

Over  årene  har  præsident  og  søster 
Monson  bevaret  nære  bånd  til  deres 
forfædres  land  Sverige.  Han  er  vendt 
tilbage  mange  gange  på  opgaver  for 
kirken.  Han  genindviede  Sverige  til  evan- 
geliets forkyndelse,  dannede  Stockholm 
og  Goteborg  stave,  tog  det  første  spa- 
destik ved  Stockholmtemplet  og  deltog 
ved  hjørnestensceremonien  og  indvielsen 
af  templet. 

Han  fortalte  Church  News  efter  sin 
hjemkomst,  at  han  og  søster  Monson 
nyder  hvert  besøg  i  Sverige.  »Vi  gik  hvor 
vore  forfædre  gik,«  sagde  han.  »Vi  tænker 
på  om  de  gik  ad  de  samme  gader,  som 
vi  går  når  vi  besøger  den  smukke  by 
Stockholm. 

En  gang  havde  vi  et  dejligt  møde  med 
Frances'  mors  fætre  og  kusiner  og  hendes 
mors  onkler.  Jeg  kunne  se  familietræk- 
kene. Da  jeg  så  hendes  grandonkel  kunne 
jeg  se  min  søn  -  for  første  gang  vidste 
jeg,  hvilken  del  af  familien  han  holdt 
med.« 

Præsident  Monson  mindedes,  hvordan 
hans  svenske  afstamning  hjalp  ham  med 
at  gøre  et  godt  indtryk,  da  han  første 
gang  mødte  sin  kommende  svigerfar. 
»Jeg  kom  til  Frances'  hjem  og  hun  bød 
mig  velkommen  i  dagligstuen  og  intro- 
ducerede mig  for  sin  far  og  mor,«  mindes 
præsident  Monson.  »Da  hendes  far  hørte 
mit  navn,  sagde  han:  'Det  er  et  svensk 
navn,  ikke?'  Jeg  svarede:  'Ja.'  han  sagde: 
'Godt.' 

Så  gik  han  hen  til  skabet  og  hentede 
et  billede  af  to  missionærer  med  deres 
høje  hatte.  Han  spurgte:  'Er  du  i  familie 
med  denne  Monson?'  Jeg  så  og  genkend- 
te nemt  billedet  og  sagde:  'Ja,  det  er  Elias 
Monson,  min  fars  onkel.' 

(fortsættes  side  9) 


Håkan  og  Barbro  Palm  giver  familien  og  kirken  første  prioritet.  Foto:  John  L.  Hart 

En  pioner  i  evangeliets  grænseland 

Hjælper  med  at  hæve  Kirkens  anseelse  i  Sverige 


Hver  gang  der  i  de  sidste  15  år 
er  skabt  kirkehistorie  i  Sverige, 
er  der  chance  for  at  Håkan  Palm 
har  været  til  stede,  stående  roligt  i  bag- 
grunden. 

Han  blev  den  første  seminar-  og  in- 
stitutcoordinator  i  1973;  den  første  chef 
for  nyhedsformidling  og  virkede  som 
sådan  fra  1975  til  1986;  han  var  medlem 
af  den  svenske  tempelkomité.  Yderligere 
har  han  åbnet  veje  for  Kirken  blandt 
forretnings-  og  industriledere  i  Sverige. 

Broder  Palm,  der  nu  er  38,  er  tem- 
peltjener og  medlem  af  højrådet  i  Stock- 
holm stav  og  han  er  en  meget  åndelig 
mand,  men  har  lige  let  ved  at  omgås 
små  børn  som  direktører.  Hans  beskedne 


personlighed  modsiger  egentlig  den  bu- 
sinessholdning  som  har  bragt  industrile- 
dere til  hans  dør.  Han  er  seniorvicepræ- 
sident i  Philipsons  bilkompagni  som  er 
salgskontor  for  Nissan  og  Mercedes  i 
Sverige.  Han  er  ydermere  konsulent  til 
svensk  industri  gennem  Sveriges  gene- 
raldirektør for  postvæsenet,  hvem  han 
arbejder  meget  tæt  sammen  med.  Han 
har  også  udgivet  bøger  om  forretnings- 
verdenens kommunikationspsykologi. 

Håkan  Palm  og  hans  familie  bor  i 
udkanten  af  Handen,  der  ligger  ca  38 
km  fra  Stockholm  og  6  km  fra  templet. 
På  hans  ejendom  ligger  hans  eget  hjem, 
hans  forældres  hjem  og  hans  kontor  for 
den  konsulentvirksomhed  han  også  dri- 


ver. Andre  kirkemedlemmer  er  også  flyt- 
tet ind  i  området,  hvorved  45  medlem- 
mer nu  er  bosat  her,  hvilket  betyder  at 
stedet  er  det  tættest  befolkede  sdh-om- 
råde  i  de  nordiske  lande. 

Mange  forretningsledere,  såvel  som 
generaldirektøren,  er  helt  klare  over  hans 
religiøse  standpunkt.  Det  fortælles  at  da 
han  for  et  par  måneder  siden  lige  havde 
sat  sine  børn  af  ved  skolen,  blev  han 
tilskyndet  til  at  køre  direkte  til  postens 
generaldirektør  i  Stockholm.  Der  blev 
han  opmærksom  på  en  seddel  på  døren 
og  der  stod  om  et  frokostmøde  vedrø- 
rende et  projekt  -  »Prima  Vista«  -  som 
han  var  involveret  i. 

»Min  første  reaktion  var  at  jeg  var 

glad  for  at  de  kunne  arrangere  et  sådant 
møde  uden  min  hjælp,«  sagde  han.  »Min 
næste  reaktion  var  som  et  elektrisk  chock. 
Jeg  huskede  vagt  en  samtale  adskillige 
måneder  før,  hvori  der  blev  sagt,  at  jeg 
skulle  være  førstetaler  ved  et  sådant 
møde.  Men  man  ville  sende  mig  et  brev 
som  jeg  imidlertid  aldrig  modtog.« 

Så  broder  Palm  skyndte  sig  ind  i 
værelset  hvor  100  industriledere  netop 
var  blevet  færdige  med  at  spise.  Ca.  3 
minutter  senere  -  efter  programmet  - 
afleverede  han  sin  tale. 

Bagefter  talte  han  med  postdirektøren. 
»Jeg  fortalte  ham  at  han  skulle  være 
lykkelig  for  at  vi  i  vores  familie  bad 
morgenbøn,«  sagde  Palm,  »ellers  ville  jeg 
ikke  have  været  til  stede  ved  mødet.« 

Palm  siger  at  det  er  sådanne  velsig- 
nelser der  er  grunden  til  hans  succes  i 
forretningslivet. 

»Jeg  har  været  en  del  alene  på  mar- 
kedet«, sagde  han.  »Jeg  har  ikke  haft 
nogen  stor  organisation  eller  rådgivere 
bag  mig.  Jeg  har  blot  haft  Helligånden 
og  Herren.  Det  er  åndeligt  belønnende 
at  se  hvorledes  Herren  velsigner  mig  med 
at  få  stillinger,  hvor  jeg  har  kunnet  bære 
mit  vidnesbyrd  om  kirken.« 

For  nogle  år  siden  dannede  Palm  sin 
egen  konsulentvirksomhed  for  at  kunne 
tilbringe  mere  tid  sammen  med  sin  hus- 
tru, Barbro,  og  deres  børn,  Daniel  på 
12,  Helena  på  10,  Samuel  på  7,  Mikael 
på  4  og  Anne  på  1  år.  (Deres  ældste 
søn,  Magnus,  døde  afkræft  for  9  år  siden, 
da  han  var  5  år  gammel).  Men  Philipsons 
bilkompagni  udvalgte  ham  og  tilbød  ham 
en  stilling  som  vicepræsident,  hvilket  han 
modtog.  »Kirkens  medlemmer  bør  del- 
tage i  det  der  foregår,«  sagde  han.  »Når 
man  har  de  rette  principper,  kan  man 
leve  i  verden,  og  ikke  være  af  verden.« 

At  være  mormon  i  dette  land,  er  stadig 


noget  af  en  sjældenhed.  Kirkens  med- 
lemmer udgør  ca.  0,1%  af  befolkningen 
i  Sverige.  Men  der  var  endnu  færre 
medlemmer  i  Sverige,  da  Palm  var  barn. 
Han  voksede  op  i  Borlånge,  ca.  240  km 
nord  for  Stockholm,  hvor  hans  far,  Gu- 
stav, var  grenspræsident  og  senere  di- 
striktspræsident.  Hans  forældre  som  beg- 
ge er  omvendt  til  kirken,  er  nu  naboer 
til  Palms  familie. 

Som  barn  var  Håkan  af  natur  meget 
genert.  Han  blev  i  en  alder  af  13  år  meget 
overrasket,  da  en  lærer  bad  ham  stå  foran 
en  skoleforsamling  på  800  elever  og 
fortælle  om  mormonkirken.  »Jeg  ved 
ikke  hvordan  han  fandt  ud  af  at  jeg  var 
mormon,«  sagde  Palm,  »jeg  havde  ikke 
fortalt  ham  det.« 

»Jeg  tænkte  på  hvad  Jesus  ville  have 
gjort,«  sagde  han,  »jeg  sank  engang  og 
sagde  at  jeg  nok  skulle  gøre  det.« 

Da  han  stod  foran  forsamlingen,  sagde 
han  at  hans  knæ  'rystede'.  »Jeg  talte  i 
10  minutter.  Da  det  var  ovre,  var  jeg 
så  stolt  at  jeg  ikke  så  efter,  hvor  jeg  gik 
og  jeg  faldt  ned  af  talerstolens  trin.«  Han 
kom  sig  hurtigt  efter  uheldet.  Senere 
fandt  han  ud  af  at  respekten  for  kirken 
var  øget  i  skolen. 

Han  og  hans  hustru  var  medlemmer 
af  samme  klasse  i  M-Mænd  og  Gleaner 
( 1 8-26-årige).  De  blev  forlovet  og  plan- 
lagde at  blive  gift  i  templet  i  Schweiz. 
De  sprang  over  de  sædvanlige  traditioner 
med  fint  bryllup  i  Sverige,  og  satte  sig 
ind  i  et  billigt  charterfly  til  Italien  og 
rejste  derfra  med  tog  til  Schweiz.  De  blev 
beseglet  i  templet,  men  med  deres  få 
penge,  havde  de  kun  råd  til  et  uopvarmet 
hotelværelse  der  i  december  1972. 

I  1973,  i  en  alder  af  24,  blev  han 
koordinator  for  seminar  og  institut  i 
Sverige  og  hjalp  ved  tilmeldingen  af  de 
første  elever. 


Undervisningsmateriale  blev  hurtigt 
oversat  og  distribueret  ved  at  han  for 
gennem  landet  på  en  lille  scooter.  Engang 
blev  et  meget  nødvendigt  sæt  af  under- 
visningsmaterialer væk.  En  af  trykkernes 
hunde  havde  spist  det.  »Det  var  prøvel- 
sernes tid,«  sagde  han. 

Alligevel  kunne  Håkan  Palms  super- 
visor, da  præsident  Spencer  W.  Kimball 
kom  til  Stockholm  til  områdekonferen- 
cen i  1 974,  rapportere  til  profeten  at  92% 
af  alle  seminar-  og  institutelever  havde 
fuldført  deres  første  år.  »Præsident  Kim- 
ball smilede,«  sagde  Palm.  »Så  spurgte 
han:  'Hvorfor  blev  det  ikke  100%?'« 

Senere  blev  Palm  PR-leder  da  BYU's 
Lamanite  Generation  kom  til  Sverige. 
Denne  optrædende  gruppe  blev  budt 
velkommen  af  regnskyer  og  kneben  in- 
teresse fra  medierne,  indtil  Palm  foreslog 
at  danserne  udførte  en  soldans  for  Stock- 
holm. Dette  gjorde  medierne  meget  in- 
teresserede, og  Lamanite  Generation  blev 
et  hit  hos  svenskerne.  Omkring  18.000 
så  forestillingerne. 

Som  PR-leder  hjalp  Palm  med  at 
arrangere  det  første  nadvermøde  i  TV 
i  Sverige.  Han  tjente  også  som  rådgiver 
for  Sveriges  missionspræsidenter,  Ri- 
chard Oscarson  og  Marcus  Holmgren, 
og  han  har  været  stavens  missionspræ- 
sident. 

»Det  har  været  interessant  at  se  de 
mange  historiske  begivenheder  jeg  har 
været  så  velsignet  med  at  være  en  del 
af,«  sagde  han.  »Der  har  været  enorme 
forandringer  i  de  sidste  10  år.  Kirkens 
medlemmer  har  større  indflydelse  i  dette 
land,  end  man  skulle  tro  ud  fra  deres 
antal.« 

Og  en  af  grundene  hertil,  er  Håkan 
Palm. 

Church  News 


SDH  hjælper  med  at  sætte  ... 

(fortsat  fra  side  7) 

Bror  Johnson  fik  store  tårer  i  øjnene, 
da  han  udbrød:  'Han  var  en  af  missio- 
nærerne der  bragte  evangeliet  til  min  mor 
og  far  og  hele  min  familie  i  Sverige.' 
Så  omfavnede  han  mig.« 

Præsident  og  søster  Monson  havde 
været  gift  i  25  år,  før  de  læste  i  en  gammel 


dagbog,  at  hans  bedstefar  var  i  hendes 
bedstefars  hjem  for  at  indsamle  tiende. 

»Min  bedstefar  havde  skrevet  navnene 
på  hendes  bedstefars  børn,«  sagde  præ- 
sident Monson.  »Det  var  fantastisk.  En 
gang  da  vi  tog  til  Sverige,  så  min  hustru 
og  jeg  ind  gennem  vinduerne  i  det  hjem, 
hvor  vore  to  bedstefædre  havde  stået 
sammen.« 

Ud  over  familiebåndene  til  Sverige 


sagde  præsident  Monson,  at  han  føler 
et  nært  fællesskab  med  kirkens  medlem- 
mer dér.  »Når  de  skandinaviske  folk 
omvendes  til  evangeliet  er  de  stærke  i 
troen,«  sagde  han.  »Kirkens  historie  i 
Skandinavien  har  været  en  historie  om 
lydighed  over  for  Guds  befalinger  og 
styrkelsen  af  missioneringen,  hvor  som 
helst  de  sendes.« 
Church  News 

Præsident  Benson  satte 
tempel  nr  45  i  gang 

Første  spadestik  til  et  nyt  tempel  i  San  Diego 


Det  blev  en  betydningsfuld  dag 
for  medlemmerne  i  San  Diego 
og  nærliggende  områder  da  Ezra 
Taft  Benson  for  første  gang  siden  sit  lette 
hjerteanfald  i  oktober  begav  sig  uden  for 
Salt  Lake  området  for  at  foretage  det 
første  spadestik  til  det  nye  tempel  i  San 
Diego  den  27.  februar.  Det  blev  også 
en  minderig  dag  for  præsidenten  idet  det 
var  første  gang  han  præsiderede  ved  en 
sådan  ceremoni. 

Præsident  Benson  var  ledsaget  af  sin 
andenrådgiver  Thomas  S.  Monnson,  der 
talte  og  indviede  tempelgrunden.  Også 
ældste  Wm.  Grant  Bangerter  fra  de 
Halvfjerds  Præsidium  talte.  Andre  del- 
tagere var  ældste  Gene  R.  Cook,  der  er 
præsident  for  Nordamerikas  vestlige  om- 
råde, søstrene  Flora  Benson,  Frances 
Monson,  Geri  Bangerter  og  Janelle 
Cook. 

Under  mødet  blæste  en  kraftig  vind 
som  pudrede  sand  ud  over  forsamlingen. 
Men  vindstødene  var  imidlertid  det  ene- 
ste der  forstyrrede  fra  den  stormfront  der 
ellers  var  lovet  at  skulle  indeholde  regn. 
Mødedeltagerne  samledes  på  en  bakke- 
kam tæt  på  San  Diego-motorvejen  i  den 
nordlige  del  i  nærheden  af  La  Jolla  hvor 
templet  vil  blive  rejst  i  løbet  af  de  næste 
2-3  år.  Mere  end  160.000  biler  om  dagen 
passerer  stedet  og  bilkørerne  vil  have 
fuldt  udsyn  til  templet  når  det  en  dag 
rejser  sig  160  fod  i  vejret,  med  4  etager 
og  adskillige  spir,  hvoraf  et  vil  blive 
kronet  med  en  statue  af  englen  Moroni. 
Selve  arbejdet  på  templet  vil  begynde 
i  løbet  af  april  måned. 

Der  bor  omtrent  65.000  medlemmer 
organiseret  i  15  stave  i  det  nye  tempel- 
distrikt, indbefattet  de  4  stave  i  det 
nærliggende  Mexico. 

Næsten  2000  medlemmer  samledes 


Foto:  John  L.  Hart 

senere  på  dagen  for  at  høre  på  taler  fra 
præsident  Benson  og  andre  ledere,  her- 
iblandt præsident  Monson. 

I  sin  første  tale  udenfor  Utah-området 
i  mere  end  4  måneder  lagde  præsident 
Benson  vægt  på  vigtigheden  af  at  styrke 
familien  gennem  tempelordinancer  og 
rigtig  undervisning. 


Med  eftertryk  sagde  præsident  Benson: 
»Templet  vil  bringe  velsignelser  til  hele 
området,  det  vil  blive  et  lys  for  både 
medlemmer  og  ikke-medlemmer  og  vil 
stå  som  et  vidnesbyrd  om  at  Guds  kraft 
kan  omstyrte  de  onde  kræfter  i  vor  midte. 
Mange  forældre  både  indenfor  og  uden- 
for kirken  er  bekymrede  over  hvordan 


de  skal  beskytte  sig  mod  den  overvæl- 
dende ugudelighed  og  ondskab  som  truer 
med  at  omklamre  hele  verden.« 

Præsidenten  fortsatte  med  at  sige:  »Der 
er  en  kraft  forbundet  med  Himlens  or- 
dinancer,  ja,  en  kraft  af  noget  guddom- 
meligt som  både  kan  og  vil  gå  imod  det 
ondes  kræfter,  hvis  vi  vil  gøre  os  værdige 
til  disse  hellige  pagter  der  er  tilgængelige 
for  os  og  som  udføres  i  Guds  templer. 
Vor  familie  vil  blive  beskyttet  og  vore 
børn  vil  blive  bevaret  hvis  vi  efterlever 
evangeliet,  besøger  templet  og  lever  vort 
liv  nær  Herren. 

Forældre  som  peger  på  templet  de  blev 
viet  i,  kan  indpode  det  ideelle  ved  tem- 
pelægteskabet i  barnets  hjerte  og  sind 
mens  de  endnu  er  meget  små.  Hvis  vi 
underviser  vore  børn  og  deres  børn  på 
rette  måde  vil  templerne  få  en  særlig 
betydning.  Det  vil  blive  en  stadig  altid 
nærværende  påmindelse  om  at  Gud  har 
til  hensigt  at  familien  skal  være  evig.« 

Præsident  Benson  sagde  også  at  hellige 
steder  er  udvalgt  og  indviet  så  værdige 
mænd  og  kvinder  kan  lære  om  Himlens 
orden  og  adlyde  Guds  vilje,  og  at  de 
hellige  har  fået  befaling  om  at  stå  på 
hellige  steder  som  fx  vore  templer  for 
at  undgå  de  fortrædeligheder  som  kom- 
mer i  de  sidste  dage. 

»Et  tempel  er  et  konstant,  synligt 

symbol  om  at  Gud  ikke  har  efterladt 
mennesket  til  at  famle  i  mørke,«  sluttede 
præsident  Benson. 

Senere  på  dagen  udtrykte  præsident 
Benson  sin  kærlighed  til  søster  Benson, 
sin  familie,  sine  rådgivere  og  Kirkens 
medlemmer.  »Gud  velsigne  jer  mine  brø- 
dre og  søstre,«  sagde  han,  »jeg  elsker  jer 
af  hele  mit  hjerte.  Jeg  føler  stor  taknem- 
lighed for  jer  alle.« 

I  sin  tale  mindedes  præsident  Monson 
sin  tid  i  San  Diego,  idet  han  under  krigen 
havde  tjent  i  flåden  der.  Han  opmuntrede 
medlemmerne  til  at  huske  på  de  mili- 
tærpersoner, mandlige  såvel  som  kvin- 
delige som  havde  kæmpet  for  at  bevare 
vores  hellige  frihed.  »Må  vi  se  frem  til 
den  tid  da  vi  kan  udføre  arbejde  for  de 
mænd  og  kvinder  der  er  gået  på  den 
anden  side.  Husk  på  at  tempelbegavelsen 
er  som  et  kompas  i  vort  eget  liv,  idet 
det  udpeger  den  vej  vi  skal  gå.« 

Præsident  Monson  talte  også  om  mor- 
monbataljonen som  passerede  dette  om- 
råde 140  år  tidligere.  »Selv  det  sand  der 
blæser  ind  over  os  i  dag  kan  tjene  som 
en  påmindelse  om,  at  de  mænd  fra 
bataljonen  som  gik  gennem  sand  der  var 
værre  end  det  vi  oplever  i  dag,  kom  til 
netop  dette  sted  på  denne  historiske 
march,  den  længste  af  sin  art  i  Amerikas 
historie.« 

Da  præsident  Monson  indviede 
grunden  tæt  ved  kysten  bad  han  til  at 
dette  sted  må  blive  helligholdt  og  at  det 
må  blive  et  samlingssted  for  alle  de  hellige 
i  dette  område. 

»Vi  beder  til  at  dem  der  ikke  tror, 
og  dem  som  hånligt  afviser  os,  må 
begynde  at  bede.  Og  må  vi  efterhånden 
som  vi  ser  sten  på  sten  blive  lagt  til  dette 
tempel,  på  samme  måde  sten  for  sten 
bygge  vort  liv  op,  så  det  kan  stå  som 
et  tempel  til  dig,  Herre.« 

Ældste  Bangerter  sagde,  at  hvis  planen 
for  opførelsen  holder,  vil  dette  tempel 
blive  nr  45  i  rækken  og  være  færdigt 
om  ca  3  år.  »Vi  har  bemærket  de  hellige 
i  San  Diegos  trofasthed  i  at  besøge  Los 
Angeles  templet.  Medlemmerne  i  dette 
område  hører  til  blandt  de  mest  trofaste.« 
Han  opmuntrede  medlemmerne  til  at 
bevare  dette  høje  niveau  af  forpligtelse, 
også  når  målet  synes  lettere  at  opnå.  »I 
dag  hvor  vi  belæres  om  at  komme  til 
Kristus  er  templets  ordinancer  absolut 
nødvendige,«  sluttede  han. 

Ældste  Cook  bemærkede  at  de  første 
medlemmer  i  dette  område  var  mormon- 
bataljonen som  kom  i  1847  og  at  den 
første  gren  blev  oprettet  i  1869.  Der  er 
nu  mere  end  50.000  i  San  Diego  området 
og  600.000  i  hele  Californien. 
Church  News 


Det  italienske  postvæsen  fejrer  et  10-års  jubilæum 


Et  særligt  poststempel  blev  frem- 
stillet af  postkontoret  i  Syracuse 
i  Italien  for  at  fejre  den  italienske 
Catania-mission.  Samtidig  lod  missionen 
fremstille  særlige  postkort  for  1 0-årsda- 
gen.  Dette  særlige  poststempel  blev  lavet 
i  forbindelse  med  den  festligholdelse  af 
jubilæet  der  fandt  sted  i  kirken  i  Syracuse. 
Begivenheden  blev  fejret  med  taler,  skue- 
spil, musik,  kunst  og  film.  Mange  af 
stedets  statslige  og  kommunale  ledere  var 
til  stede  tilligemed  adskillige  ikke-med- 
lemmer. 

»Medlemmer  såvel  som  ikke-medlem- 
mer  deltog,«  sagde  Giavanna  Marino, 
kirkens  informationsformidler  i  Italien. 
»Jubilæet  var  et  vidnesbyrd  om  Herrens 
værk  og  det  fortsætter  med  at  være  det. 


Siden  vi  fejrede  jubilæet  har  mange  ikke- 
medlemmer  åbnet  deres  døre  for  mis- 
sionærerne og  begyndt  at  læse  Mormons 
Bog.  Festligholdelsen  styrkede  medlem- 
mernes vidnesbyrd  og  hjalp  os  også  med 


at  huske  vore  afdøde  slægtninge.  Avi- 
serne bragte  4  artikler  om  jubilæet  og 
radio  og  TV  bragte  højdepunkter  fra 
begivenhederne.« 
Church  News 

Unge  Mænd  i  Allerød  ward 
oplever  en  historisk  begivenhed 


Pålidelig 
til  enhver 
tid 

12  - 13  år 


Sandheds- 


mænd 
14-15  år 


Vandre 
retskaffent 
16 -17  år 


Søndag  d.  20.  marts  1988  var  en 
stor  dag  for  det  Aronske  Præste- 
dømme (UM)  i  Allerød  ward. 
Hele  nadvermødet  var  den  dag  tildelt 
UM's  organisation.  Der  blev  talt  om 
målsætningsprogrammer,  fællesskabet 
indenfor  UM  og  deres  vejledere,  og  der 
blev  båret  stærke  vidnesbyrd  om  evan- 
geliets sandheder.  Men  årsagen  til  dagens 
store  oplevelser  og  helt  specielle  ånd 
begyndte  ca.  et  halvt  år  forinden.  Unge 
Mænd  har  et  særligt  udarbejdet  målsæt- 
ningsprogram,  hvorigennem  man  ved 
opnåelsen  af  de  satte  mål  kan  få  et 
bronze-,  sølv-,  eller  gulddiplom,  alt  efter 
hvor  godt  man  klarer  opgaverne.  I  august 
måned  1987  havde  alle  i  Allerød  wards 
UM  nøje  fastlagt  deres  målsætningspro- 
gram,  og  alle  havde  ægte  intentioner.  Ved 
igangsætningstidspunktet  af  programmet 
var  der  een  ung  mand  i  staven  som  havde 
opnået  guld,  men  i  Allerød  var  alle  de 
unge  og  deres  vejledere  fast  besluttede 
på  at  de  ville  opnå  guld  efter  6  måneders 
forløb  (normalt  tager  programmet  et  år 
at  gennemføre). 

Det  blev  til  6  måneders  næsten  hæs- 
blæsende aktivitet,  hvor  der  ikke  var  tid 
til  at  slappe  af,  men  det  blev  utroligt 
opbyggende  for  fællesskabet  blandt  de 
unge  mænd.  Alle  var  med  til  at  planlægge 
aktiviteter  for  halvåret,  aktiviteter  som 
i  vid  udstrækning  havde  til  hensigt  at 
støtte  alle  i  deres  individuelle  målsætnin- 
ger. 

Enhver  ung  mand  havde  nu  mindst 
49  mål,  jævnt  fordelt  på  5  områder 
indenfor  åndelige,  mentale,  fysiske,  so- 
ciale og  missionsforberedende  mål,  som 
skulle  opnås.  Det  blev  en  kamp  for  alle 
og  tiden  blev  meget  knap.  Men  fælles 
opbygning  ved  søndagens  møder,  ved 
ugentlige  aktiviteter,  telefonopringninger, 
mange  klap  på  skuldrene  og  jævnlige 
personlige  opfølgnings-interview,  kom 
opnåelsen  af  målene  dog  efterhånden 
indenfor  rækkevidde. 

Kronen  på  målsætningsprogrammet, 


sådan  som  man  havde  håbet  fra  begyn- 
delsen, blev  at  alle  ville  opnå  deres 
målsætning  nogenlunde  samtidig.  Det 
skete  i  februar-marts  1988,  hvilket  gav 
grundlag  for  et  meget  opbyggende  nad- 
vermødeprogram,  planlagt  af  biskoprå- 
det og  Unge  Mænd.  Inden  selve  tale- 
rækken, blev  der  fra  staven  uddelt  guld- 
diplomer til  samtlige  deltagende  i  Allerød 
wards  Unge  Mænds  organisation. 

Stavens  UM  ledelse  var  til  stede  og 
udtalte  at  dette  ville  være  en  inspiration 
for  alle  i  staven.  Det  var  aldrig  sket  før 
at  et  ward  havde  sat  sig  noget  for  af 
den  art  -  og  gennemført  det  100%. 

Førsterådgiveren  i  UM-AUerød  Flem- 
ming Bo  Pedersen  siger  at  dette  var 
virkeliggørelsen  af  en  drøm.  De  unge  fik 
et  redskab  til  at  gennemføre  noget  kon- 
kret og  at  de  Unge  Mænds  ledere  i 
Allerød  ikke  havde  klaret  deres  opgave 
med  at  belære  de  unge  så  godt,  uden 
dette  målsætningsprogram.  Bo  Pedersen 
tilføjer:  »Planlægningen  mellem  de  unge 
og  deres  ledere  har  skabt  større  kontakt. 
Vi  har  nu  for  1988  lagt  en  mere  langsigtet 
plan  som  alle  drager  fordel  af,  både 
biskopråd,  forældre  og  ledere.  Alle  ved 
hvad  der  foregår  hvornår  og  på  den  måde 
har  man  også  fået  forældrenes  støtte.  Og 
når  de  unge  ser  det  virke  giver  det  dem 
stor  styrke.  De  unge  har  selv  oplevet  at 
målsætning  sætter  dem  i  gang,  og  de 
opdager  noget  meget  vigtigt  der  angår 
dem  selv  med  hensyn  til,  hvad  man  kan 
klare.  Og  hvad  der  også  er  betydnings- 
fuldt: aktiviteten  er  steget  meget.« 

Torben  Engbjerg,  der  er  præsident  for 
UM  i  Allerød  tilslutter  sig  disse  syns- 
punkter og  siger  til  slut:  »Alle  i  Allerød 
glæder  sig  til  dette  års  målsætningspro- 
gram og  glæder  sig  til  den  personlige 
fremgang  og  glæde  det  giver  enhver.  Alle 
føler  sig  ligeledes  taknemlige  for  den  store 
hjælp  og  de  mange  velsignelser  der  kom- 
mer fra  Herren  bl.a.  ved  at  følge  det  som 
kommer  fra  vore  øverste  ledere.« 
Jørgen  Ljungstrøm 


